CELEX: 62009CN0053
Language: da
Date: 2009-02-06 00:00:00
Title: Sag C-53/09: Anmodning om præjudiciel afgørelse indgivet af House of Lords (Det Forenede Kongerige) den 6. februar 2009 — Commissioners for Her Majesty’s Revenue and Customs mod Loyalty Management UK Limited

18.4.2009   
            
            
               DA
            
            
               Den Europæiske Unions Tidende
            
            
               C 90/13
            
         Anmodning om præjudiciel afgørelse indgivet af House of Lords (Det Forenede Kongerige) den 6. februar 2009 — Commissioners for Her Majesty’s Revenue and Customs mod Loyalty Management UK Limited
   (Sag C-53/09)
   2009/C 90/20
   Processprog: engelsk
   
      Den forelæggende ret
   
   House of Lords
   
      Parter i hovedsagen
   
   
      Appellant: Commissioners for Her Majesty’s Revenue and Customs
   
      Indstævnte: Loyalty Management UK Limited
   
      Præjudicielle spørgsmål
   
   Under omstændigheder, hvor en afgiftspligtig person (»det foranstaltende selskab«) driver et kundeloyalitetsprogram (herefter »ordningen«) for en række deltagere, hvorefter det foranstaltende selskab indgår en række aftaler som følger:
   
               i)
            
            
               aftaler med forskellige selskaber, kaldet »sponsorer«, hvorefter sponsorerne udsteder »point« til sponsorernes kunder (»samlerne«), der køber goder eller tjenesteydelser hos sponsorerne, og sponsorerne foretager betalinger til det foranstaltende selskab
            
         
               ii)
            
            
               aftaler med samlerne med bestemmelser om, at samlerne, når de køber goder og/eller tjenesteydelser fra sponsorerne, vil modtage point, som de kan indløse for goder og/eller tjenesteydelser, og
            
         
               iii)
            
            
               aftaler med forskellige selskaber (benævnt »de indløsende selskaber«), hvorefter de indløsende selskaber bl.a. samtykker i at levere goder og/eller tjenesteydelser til samlerne til en pris, som er lavere end den, der ellers ville skulle betales, eller uden nogen kontant modydelse, når samleren indløser point, og det foranstaltende selskab i stedet betaler et »servicegebyr«, der beregnes i forhold til det antal point, der er indløst hos dette indløsende selskab i den relevante periode.
               
                           1)
                        
                        
                           Hvorledes skal artikel 14, 24 og 73 i Rådets direktiv 2006/112/EF af 28. november 2006 (1) [tidligere artikel 5 og 6 samt artikel 11, punkt A, stk. 1, litra a), i Rådets direktiv 77/388/EØF af 17.5.1977 (2)] fortolkes, når det foranstaltende selskab foretager betalinger til de indløsende selskaber?
                        
                     
                           2)
                        
                        
                           Skal disse bestemmelser særligt fortolkes således, at det foranstaltende selskabs betalinger af denne art til indløsende selskaber må anses for:
                           
                                       a)
                                    
                                    
                                       at være modydelse udelukkende for de indløsende selskabers levering af tjenesteydelser til det foranstaltende selskab, eller
                                    
                                 
                                       b)
                                    
                                    
                                       at være modydelse udelukkende for de indløsende selskabers levering af goder og/eller tjenesteydelser til samlerne, eller
                                    
                                 
                                       c)
                                    
                                    
                                       at være modydelse dels for de indløsende selskabers levering af tjenesteydelser til det foranstaltende selskab, dels for de indløsende selskabers levering af goder og/eller tjenesteydelser til samlerne?
                                    
                                 
                     
                           3)
                        
                        
                           Hvis spørgsmål 2 besvares med c), således at servicegebyret er modydelse for to leveringer foretaget af de indløsende selskaber, hvoraf den ene er til det foranstaltende selskab, og den anden er til samlerne, hvilke kriterier er da fastsat i fællesskabsretten for afgørelsen af, hvorledes et gebyr såsom servicegebyret skal fordeles mellem disse to leveringer?
                        
                     
         
      (1)  Rådets direktiv 2006/112/EF af 28.11.2006 om det fælles merværdiafgiftssystem (EUT L 347, s. 1).
   
      (2)  Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s.1).